На основу члана 57.Статута општине Гаџин Хан („Службени лист града Ниша“, бр.63/08 и 31/2011 и 46/2012 и 36/2013),члана 3.и 22.Одлуке о општинском већу општине Гаџин Хан („Службени лист града Ниша“,бр.63/08 и 79/17) и Допуне Извештаја комисије за процену штете од елементарне непогоде на пољопривредном земљишту на подручју општине Гаџин Хан,

Општинско веће општине Гаџин Хан на 64. ( шездесетчетвртој) седници одржаној 28.12.2017.године донело је,

О Д Л У К У

о расподели средстава за санацију штете од елементарних непогода на пољопривредном земљишту на територији општине Гаџин Хан за 2016. годину

Члан 1.

За санацију штете од елементарних непогода на пољопривредном земљишту на територији општине Гаџин Хан, на основу Допуне Извештаја Комисије за процену штете од елементарних непогода на пољоприврдном земљишту-појаве града 02.јула 2016 године на подручју општине Гаџин Хан број 217-645/17-I од 26.12.2017.године расподељују се средства из буџета општине Гаџин Хан позиција 69, економ.класификација 484111 у износу од 36.907,02 динара.

Члан 2.

За санацију штете пољопривредног земљишта-усева и засада физичких лица од елементарне непогоде у 2016.години додељују се средства у износу од 36.907,02 динара и то:

* за село Овсињинац:

1. Станковић Драгану у износу од 2.387,70 динара;
2. Раденковић Мирославу у износу од 5.685,00 динара;
3. Миленковић Ратомиру у износу од 23.990,70 динара;
4. Јовановић Драгану у износу од 2.842,50 динара;
5. Крстић Браниславу у износу од 2.001,12 динара;

Образложење

На основу жалбе Ратомира Миленковића из Горњег Драговља упућене прдседнику општине Гаџин Хан 22.12.2017.године у којој тврди да његов захтев није узет у разматрање приликом исплате штете од града јула 2016. године у КО Овсињинац, Комисија за процену штете од елементарних непогода на пољопривредном земљишту, стамбеним и економским објектима и инфраструктури је утврдила да постоје укупно пет лица чије се парцеле налазе у КО Овсињинац, а која су имала штету од града 02.07.2016 године, од чега четири подносиоца захтева су из Горњег Драговља а један из Овсињинца а која су изостављена у Извештају Комисије. Комисија је благовремено утврдила насталу штету али због техничке грешке ова лица нису обухваћена у Извештају Комисије у оквиру КО Овсињинац. На основу Допуне Извештаја који је усвојило веће расподељена су средства као напред наведена.

Број: 06-217-649/17-III-1

У Гаџином Хану, 28.децембар 2017.године

ОШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК

Саша Ђорђевић